አርበኞች በወራሪ ጠላት የተጎናጸፉትን ድል ወጣቱ ድህነት ላይ መድገም አለበት-ፕሬዝዳንት ሙላት ተሾመ
ጀግኖች አርበኞች በወራሪ ጠላት ላይ የተጎናጸፉትን ድል ወጣቱ ትውልድ ድህነት ላይ መድገም እንዳለበትም ፕሬዝዳንት ዶክተር ሚላት ተሾመ አስገነዘቡ ።ፋሺስት ኢጣልያ ድል የተደረገበት 76ኛ ዓመት በዓል ዛሬ አራት ኪሎ በሚገኘው የአርበኞች መታሰቢያ በተለያዩ ዝግጅቶች ተከብሯል፡፡በበዓሉ ላይ የተገኙት የኢፌዲሪ ፕሬዝዳንት ዶክተር ሙላቱ ተሾመ  ጀግኖች አባቶቻችን የከፈሉት ከባድ መስዋዕትነት አንገታቸውን ቀና አርገው በኩራት እንዲሄዱ ማስቻላቸውን ገልጸዋል ።አሁንም የኢትዮጵያ ወንኛ ጠላት የሆነው በመደምሰስ ድህነት ታሪክ ለማድረግ በተለይም አገር ተረካቢው ወጣቱ ትውልድ አገሪቱን ለማበልጸግ አንድነቱን አጠናክሮ  መስራት እንዳለበት ነው ያመለከቱት ።ድሉ በጀግኖች አርበኞችና በመላው ኢትዮጵያውያን መስዋዕትነት የተገኘ በመሆኑ በትልቅ ብሔራዊ ኩራት የሚከበር ነው ሲሉ ፕሬዝዳንቱ ጠቅሰዋል።የአዲስ አበባ ከተማ ከንቲባ ድሪባ ኩማ በበኩላቸው  ወጣቱ ትውልድ ከታሪክ ነጋሪነት ወደ ታሪክ ሰሪነት ሊቀየር ይገባል ነው ያሉት።የጥንታዊት ኢትዮጵያ ጀግኖች አርበኞች ማህበር ፕሬዚዳንት ልጅ ዳንኤል ጆቴ መስፍን ደግሞ አዲሱ ትውልድ የአርበኞች ያስረከቡትን ኢትዮጵያ ሰላሟን ጠብቆ ለልማት መነሳት እንዳለበት ነው ያስገነዘቡት ።ከዛሬ 76 አመት በፊት ኢትዮጵያውያን ዘመናዊ የጦር መሳሪያ ታጥቆ የመጣውንና የግፍ ወረራ ለመፈጸም ያቀደውን የጣሊያን ጦር በዱር በገደል ተፋልመው ድል ማድረጋቸው ነው የተመለከተው ።ወጣቱ ትውልድ ይህን ታሪካዊ በዓል ጠብቆ በማቆየት ለመጪው ትውልድ የማስተላለፍ ኃላፊነቱን መወጣት እንደሚገባው ብለዋል ፡፡ጠላት አገሪቱን በወረረበት ወቅት ሳይበገሩ ክብሯን አስጠብቀው ለቆዩ አርበኞችና ለመላው አፍሪካ ታላቅ ድል መሆኑንም አውስተዋል።ድሉ በወቅቱ ከቅኝ ግዛት የመውጣት ትግል ሲያደርጉ የነበሩ ጭቁን ህዝቦች ትግሉን የበለጠ እንዲያፋፍሙ ትልቅ አቅም የፈጠረላቸው እንደነበርም አስታውሰዋል።በነጻነት ተጋድሎ ወቅት ህይወታቸውን ላጡ ጀግኖች አርበኞች ፕሬዝዳንት ሙላቱን ጨምሮ ከፍተኛ የመንግስት ባለስልጣናት አራት ኪሎ በሚገኘው የአርበኞች መታሰቢያ ሃውልት ስር የአበባ ጉንጉን አኑረዋል።በበዓሉ  የኢፌዴሪ ከፍተኛ ባለስድልጣናት፣ የጥንታዊት ኢትዮጵያ ጀግኖች አርበኞች ማህበር  አባት አርበኞች እና በርካታ የአዲስ አበባ ከተማ ነዋሪዎች ተገኝተዋል፡፡